### 8.      Beslutning om godkendelse af takster for Sejerøbugtens færger 2018

**Åbent**

Sagsnr.: 326-2017-33876       J.nr.: 13.25.00           Dokumentnr.:
326-2017-295319

**Sagstype**

Beslutning.

**Resume og sagens baggrund**

Kommunalbestyrelsen har i oktober 2017 vedtaget budget for
2018, herunder indtægtsbudget for Sejerøbugtens færger. I forlængelse af
budgetvedtagelsen har administrationen udarbejdet et forslag til takster for
[adresse] færger. En forenkling af færgefartens takststruktur er et af de
punkter, der er indarbejdet i handleplanen for booking- og
billetteringssystemet. Forslaget til takster 2018 for Sejerøbugtens færger er
derfor et oplæg til en forenkling af den nuværende takststruktur for
færgefarten.

**Indstillinger**

Direktøren indstiller, at forslaget til takster 2018 for
[adresse] færger godkendes.

**Behandling**

Teknik- og Miljøudvalget, Ø-udvalget, Økonomiudvalget,
Kommunalbestyrelsen.

**Sagsfremstilling**

I forbindelse med indførelse af et nyt booking- og
billetteringssystem til [adresse] færger har der vist sig en række
uhensigtsmæssigheder i den eksisterende takststruktur. En forenkling af
takststrukturen er et af de tiltag, der skal understøtte en fremtidig sikker
daglig drift af booking- og billetteringssystemet. Forenklingen er et af de
punkter, der er indarbejdet i handleplanen for systemet.

Administrationen har udarbejdet et forslag til en ny og
forenklet takststruktur. Hovedtrækkene i forslaget er, at

· de grundlæggende takster opdeles i højsæson og lavsæson

· rejsende, der har et ø-kort opnår rabat på visse produkter

· rejsende, der har et studiekort opnår rabat på visse produkter

· øvrige rabatordninger er begrænset til enten rabat på 10-turs
kort eller 30 turs-kort

· 10-turs rabatkort giver 10 % rabat pr. tur

· 30-turs rabatkort giver 50 % rabat pr. tur

Som et led i forenklingen er cykler og hunde gjort gratis.
Særskilte takster for længere eller højere køretøjer er erstattet af et tillæg
til taksten for køretøjer.

Hidtil har der været tradition for, at færgetakster er
priser for returrejser. De nye takster er beregnet som priser for
enkelt-rejser.

Taksterne for 2017 er anvendt som udgangspunkt for
beregningerne. Taksterne er fremskrevet efter KL's fremskrivningsprocent for
området og er herefter delt med to. I takstbladet er taksterne herefter angivet
som taksterne i højsæsonen. Disse takster er efterfølgende brugt til at regne
på rabatordninger for forskellige produkter:

· Rejsende, der har et ø-kort, opnår 50 % rabat på visse produkter.
Den nuværende ordning med 10-turs-kort med 50 % rabat til biler er fjernet og
er erstattet af takster, der giver 50 % rabat pr. tur.

· Rejsende, der har et studiekort, opnår 40 % på visse produkter.

· Rabatordningerne i øvrigt er reduceret til rabat på 10 turs-kort
og 30 turs-kort, der giver henholdsvis 10 % og 50 % rabat.

· Rabatordningerne er udarbejdet sådan, at 30-turs rabatkort altid
givere større rabat pr. tur end prisen for en enkelt billet i lavsæsonen.

Tilskuddet til den delvise indførelse af landevejsprincippet
udgør i 2018 1,056 mio. kr. Tilskuddet må ikke anvendes i højsæsonen. I
forslaget til takster for 2018 er tilskuddet anvendt til nedsættelse af
taksterne for passagerer og biler.

For erhvervs- og godstransport er der anvendt tilsvarende
metodik til prisfastsættelsen, og med rettelser i enkelte takster.

Som noget nyt er indført "andre produkter":

· I sommeren 2017 blev der forsøgsvis arrangeret både dags- og
aftensejlads med Nekseløfærgen. Sejlturene var en succes og gav mulighed for at
få erfaringstal for sejlads med Nekseløfærgen udenfor den normale sejlads.
Tallene er overført til [adresse], så der nu er beregnet en timepris for sejlads
med henholdsvis Nekseløfærgen og [adresse] uden for den normale sejlads og under
forudsætning af, at der er ledig kapacitet. Det tænkes dels anvendt til at
fortsætte dags- og aftensejladsen med Nekseløfærgen til næste sommer. Og dels
til at give mulighed for eksterne (virksomheder, skoler, foreninger mm) til at
booke Nekseløfærgen og Havlit til konkrete arrangementer (under forudsætning
af, at kapaciteten er til stede).

· Fra Sejerø har der været udtrykt ønske om, at kunne arrangere
turistpakker med en fordelagtig færgepris. Prisen i kategorien
"turistpakker" er fastsat til det samme som prisen for en tur med et
30-turs rabatkort.

Som et yderligere tiltag er der også foreslået
"særpriser på billetter, som kan tages i brug lejlighedsvis ved ledig
kapacitet". Der er fastsat en pris for voksen, barn og bil. Ideen er at
kunne sætte et begrænset antal billetter til salg på bestemt afgange. F.eks. på
afgange, hvor der ofte er ledig kapacitet.

Administrationen har drøftet den forenklede takststruktur
med Ø-udvalget. Ø-udvalget har i den forbindelse tilkendegivet, at man ikke kan
anbefale, at disse særpriser tages i brug før 2019. Men hvis der er en sikker
drift af booking- og billetteringssystemet, er Ø-udvalget åben for at forsøge
med billigere billetter på visse afgange allerede i 2018.

I drøftelserne med Ø-udvalget har det været overvejet, om en
tidligere praksis for sommerhusejere på [adresse] med en ugentlig
"gratis" returrejse til indkøb af varer i [adresse], kunne genindføres.
Ø-udvalget har besluttet at ordningen ikke skulle genindføres i 2018.

I Bilag 1 fremgår de beregnede priser uden afrunding.
Priserne er angivet pr. tur, så det er muligt at sammenligne de forskellige produkter.

Bilag 2 er selve takstbladet, hvor priserne er rundet op til
nærmeste 5'er og hvor priserne for alle rabatordningerne ikke er pr. tur, men
er prisen for det enkelte produkt.

De udgifter, der er til booking- og billetteringssystemet
for køb og skanning af billetter og rabatkort, er fortsat ikke indregnet i
taksterne, men er en del af driftsudgifterne for færgefarten.

For nuværende betaler kunderne de betalingskort-gebyr, som
der er for de respektive betalingskort oveni taksten for det produkt, der er
købt. Implementering af EU's 2. Betalingstjenestedirektiv i dansk lovgivning
indebærer, at betalingskort-gebyrerne fra 1. januar 2018 skal afholdes af
færgefarten.

Når der til budget 2019 skal forberedes nye færgetakster,
vil der blive taget udgangspunkt i Bilag 1, så det ikke er de afrundede
takster, der fremskrives men de faktisk beregnede takster.

**Økonomiske konsekvenser**

Takstberegningen tager udgangspunkt i det vedtagne
indtægtsbudget for færgefarten. Ændringerne forventes at være neutrale.

**Ø-udvalgets møde den 8.
november 2017:**

· Ø-udvalget ønsker, at det fremgår tydeligt af takstbladet, at ALLE
billettyper er enkeltbilletter.

· Ø-udvalget anbefaler, at særpriser til lejlighedsvis brug i
takstbladet 2018 vedtages.

Ø-udvalget kan ikke anbefale, at priserne
tages i brug før 2019, medmindre booking-systemet fungerer optimalt.

· Priser for rullende materiel, lastbil, bus, lastbil med hænger,
sættevogn og bure er skrevet i takstbladet som returpriser, men skal rettes til
enkeltpriser (halveres).

· Stigning i tillæg for lang/høj bil, gulpladebil og trailer er
uforholdsmæssig høj.

Ø-udvalget ønsker, at den almindelige
fremskrivningsprocent benyttes.

· Prisen for Ø-bil rettes til 75 kr.

**Bilag**

|  |  |
| --- | --- |
| Bilag 1 - Prisberegning 2018 Sejerøbugtens færger - uden afrunding | 326-2017-311792 |
| Bilag 2 - Takstblad Sejerøbugtens færger 2018 | 326-2017-312205 |